Naklòn tíra ali inklinácija je v astronomiji in astrodinamiki eden izmed šestih elementov tirnice, ki točno opišejo tirnico nebesnega telesa.

V splošnem je naklon tira kot med izbrano ravnino in neko drugo ravnino ali kot med to ravnino in neko smerjo v prostoru.

Običajno se za izbrano ravnino vzame ravnina ekliptike ali ekvatorja. Naklon tira se meri v stopinjah (°), označuje se z i.

Za astronome so zanimivi naslednji nakloni tirov:

 Nagib vrtilne osi
 - kot med osjo vrtenja telesa in pravokotnico na ravnino tirnice
 Naklon tira glede na ekliptiko
  - kot med ravnino tirnice planeta in ravnino ekliptike
 Naklon tira glede na ekvator osrednjega nebesnega telesa
  - kot med  ravnino tirnice satelita in ravnino ekvatorja

Naklon tira naravnih ali umetnih satelitov se meri glede na ekvatorialno ravnino planetov:

 Naklon tira 0° pomeni, da satelit obkroža planet v ekvatorialni ravnini v smeri vrtenja planeta
 Naklon tira 90° pomeni, da je satelit v polarni tirnici, satelit kroži preko polov planeta
 Naklon tira 180° pomeni, da satelit kroži okoli planeta v ekvatorialni ravnini, vendar v obratni smeri od vrtenja planeta (vzvratno vrtenje)

V Sončevem sistemu imajo skoraj vsi planeti zelo majhen naklon tira, izjema sta samo Pluton in Erida, ki imata naklon tira 17° in 44°. Od asteroidov ima velik naklon tira Palas, 34°.

Glej tudi 

 elementi tira

Nebesna mehanika
Astrodinamika